Publication: Magyar Közlöny
Issue: MK-1998-96 (Year: 1998, Number: 96)
Era: 1990-2004
Section: 
Paragraph Index: 6

2. Cikk Jelen Egyezményben a — fuvarozó: a Szerződő Felek egyikének állama területén bejegyzett olyan természetes vagy jogi személy — illetőleg a Magyar Köztársaságban jogi személyiséggel nem rendelkező gazdasági társaság is —, aki a hatályban lévő jogszabályokkal összhangban, díj ellenében vagy saját számlára közúti fuvarozás végzésére jogosult; — gépjármű: = személyszállítás esetén: autóbusz vagy bármely személyszállításra szolgáló gépi meghajtású közúti jármű, amely a műszaki követelményeknek megfelelően, a vezető ülését is beleértve, kilencnél több ülőhellyel rendelkezik, valamint a személyi poggyász szállítására szolgáló pótkocsi, = árufuvarozás esetén: bármely árufuvarozásra szolgáló gépi meghajtású közúti jármű, vagy olyan közúti jármű, amelyet a műszaki követelmények szerint alakítottak ki, beleértve az ahhoz kapcsolt pótkocsit és félpótkocsit, feltéve, hogy a járműszerelvény vontatója az egyik Szerződő Fél államának területén van bejegyezve; — autóbusszal történő menetrend szerinti személyszállítás: meghatározott gyakorisággal, előre meghatározott és bejelentett útvonal, menetrend és díjszabás szerint végzett személyszállítás, amelynek során előre meghatározott megállási pontokon utasok szállhatnak fel, illetve le; — autóbusszal történő nem menetrend szerinti személyszállítás:

Source: https://magyarkozlony.hu/hivatalos-lapok/9503d048cc42402a0744b7c2c3d08fa4dbe72820/dokumentumok/05562ee69de6f779ef6ae250498a1fbd6ec7b5f4/letoltes